***Образец № 8***

**ПРОЕКТ!**

**ДОГОВОР ЗА УСЛУГА**

№ ................../................... 2016 г.

Днес, ................2016 г., в гр. Смядово между **Община Смядово, гр.Смядово, пл. „Княз Борис І” №2, БУЛСТАТ 000931657, представлявана от Иванка Петрова Николова – кмет на Община Смядово и Славка Димитрова Нонева – Директор на дирекция ОА**, наричана за краткост **ВЪЗЛОЖИТЕЛ**, от една страна

и

от друга страна  **………**, със седалище и адрес на управление ……., с ЕИК …………., представлявано от …………………. наричано за краткост **ИЗПЪЛНИТЕЛ**, на основание влязло в сила Решение за избор на изпълнител в настоящата обществена поръчка .....................................и чл.............. от Закона за обществените поръчки /ЗОП/ се сключи настоящия договор за следното:

**І. ПРЕДМЕТ НА ДОГОВОРА**

**Чл. 1.(1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши консултантска услуга с предмет:** „Избор на изпълнители за упражняване на инвеститорски контрол при изпълнение на Инженеринг за реализацията на Националната програма за енергийна ефективност на многофамилните жилищни сгради на територията на община Смядово”,

**за Обособена Позиция ...............................................................................................**

съгласно ценово и техническо предложения от офертата на ИЗПЪЛНИТЕЛЯ, неразделна част от този договор.

(2) За краткост предметът на договора по ал. 1 ще се нарича „услугата”.

(3) ИЗПЪЛНИТЕЛЯТ ще изпълни услугата, предмет на договора в съответствие с изискванията на ВЪЗЛОЖИТЕЛЯ, разписани в документацията за настоящата обществена поръчка и при съблюдаване на Методически указания за изпълнение на Националната програма за енергийна ефективност на многофамилни жилищни сгради - представляващи Приложение № 2 към чл. 1, ал. 2 от ПМС № 18 от 2015 г., вкл. всички последващи обнородвани техни изменения и допълнения.

**II. ДОГОВОРНИ ДОКУМЕНТИ**

Чл. 2. Следните договорни документи представляват неразделна и съставна част от договора и са обвързващи за двете страни:

- Ценово и техническо предложения от офертата на изпълнителя

**III. ДОГОВОРНА ЦЕНА И УСЛОВИЯ**

Чл. 3. Договорна цена за изпълнение на услугата възлиза на **……… без ДДС или** **…………… лева с ДДС.**

Чл. 4. Договорната цена представлява твърда договорна стойност и е образувана и свързана с представената оферта на ИЗПЪЛНИТЕЛЯ.

**IV. РЕД И УСЛОВИЯ НА ПЛАЩАНЕ**

Чл. 5. Плащането от ВЪЗЛОЖИТЕЛЯ по чл. 3, ал. 1 се извършва по банков път съгласно следната схема за плащане:

(1) Двадесет процента от стойността, определена в чл. 3 на Договора в срок от 15 календарни дни след подписване на протокол за предаване на строителна площадка на обекта и представяне на фактура;

(2) Осемдесет процента от стойността, определена в чл.3 на Договора в срок от 15 календарни дни след издаване на Разрешение за ползване на обекта от РДНСК и представяне на фактура.

Чл. 6.(1) Възнаграждението по чл. 3 от настоящия договор ще се изплати на ИЗПЪЛНИТЕЛЯ въз основа на Протоколи за установяване на извършената услуга по чл.5, ал.1 и 2 от Договора - съставени и подписани при ВЪЗЛОЖИТЕЛЯ и представяне на фактури, издадени от ИЗПЪЛНИТЕЛЯ.

(2) Плащане се дължи за реална извършена работа;

(3) В случай, че сключените договори за целево финансиране по Националната програма за енергийна ефективност на многофамилните жилищни сгради между Кмета на община Смядово, Областния управител на област с административен център гр. Шумен и Българската банка за развитие се прекратят или Българската банка за развитие не финансира дейности частично или напълно по този договор, Възложителят не дължи каквото и да било плащане към Изпълнителя нито по време на изпълнение на договора, нито след изтичане на срока му.

(4) Срокът за плащане по чл. 5 , ал. 1 се спира, когато ИЗПЪЛНИТЕЛЯТ бъде уведомен, че фактурата му не може да бъде платена, тъй като сумата не е дължима поради липсващи и/или некоректни придружителни документи или наличие на доказателства, че разходът не е правомерен. ИЗПЪЛНИТЕЛЯТ трябва да даде разяснения, да направи изменения или представи допълнителна информация в срок от 7 /седем/ календарни дни след като бъде уведомен за това. Периодът за плащане продължава да тече от датата, на която ВЪЗЛОЖИТЕЛЯТ получи правилно формулирана фактура или поисканите разяснения, корекции или допълнителна информация.

**V. СРОКОВЕ**

Чл. 7.(1) Настоящият договор влиза в сила от датата на подписването му и от двете страни.

(2) ИЗПЪЛНИТЕЛЯТ ще упражнява инвеститорски контрол в периода от получаване на възлагателно писмо от ВЪЗЛОЖИТЕЛЯ до издаване на Разрешение за ползване за строежа.

**VI. ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл. 8. (1) ИЗПЪЛНИТЕЛЯТ има право:

1. Да получи в срок уговореното възнаграждение съгласно чл. 3;

2. Да иска от Възложителя съдействие, информация и документи, необходими му за качественото извършване на услугата;

3. Да задържи копие от документите или другите продукти и материали, по този договор;

4. Да изисква чрез ВЪЗЛОЖИТЕЛЯ, присъствието на Проектанта , на СТРОИТЕЛНИЯ НАДЗОР и на ТЕХНИЧЕСКОТО ЛИЦЕ, представляващо сдружението на собствениците, когато това се налага, както и когато се съставят и подписват задължителни актове и протоколи;

5. Да спре работа по строежа до отстраняване на констатираните пропуски и нарушения при изпълнение на СМР;

6. Да контролира отстраняването на дефектите, посочени от него или други контролни органи или участници в изпълнението на инженеринга;

7. Да извършва измервания на количествата изпълнени СМР на обекта;

8. Да извършва контрол на видовете СМР , изпълнявани на обекта;

9.Да изисква от изпълнителя на строителните работи да извършва корекция на вече изпълнени СМР за своя сметка.

Чл. 9. В процеса на своята дейност ИЗПЪЛНИТЕЛЯТ е длъжен да се съобразява и да прилага действащите в Република България нормативни актове – законови и подзаконови, регламентиращи този род дейност, като: Закон за устройството на територията и подзаконовите актове, издадени въз основа на него от Министъра на регионалното развитие и благоустройството – Наредба № 2 от 31.07.2003г. за въвеждане в експлоатация на строежите и гаранционните срокове, Наредба № 3 от 31.07.2003г. за актовете и протоколите, съставени по време на строителството, Наредба за съществените изисквания и оценяване съответствието на строителните продукти и всички други, имащо отношение към дейността; Наредба № 2 на Министерството на труда и социалната политика и Министерството на регионалното развитие от 22.03.2004 г. за минимални изисквания за здравословни и безопасни условия на труд при извършване на СМР/ обн. ДВ. бр.37 от 04.05.2004г./ и други приложими към изпълнението на услугата за обекта наредби, стандарти и пр.

(2) ИЗПЪЛНИТЕЛЯТ се задължава:

1. Да присъства и подпише протокол за предаване на строителната площадка на обекта;
2. Да упражнява контрол на видовете и количествата СМР - изпълнителят трябва да измерва всички изпълнени количества СМР на обекта, като съпоставя текущото количеството изпълнени СМР с предвидените в КСС и цените и количествата по ценова таблица неразделна част от ценовата оферта на изпълнителят. Изпълнителят следва да провери и удостовери всички подлежащи на заплащане дейности.
3. В случай на необходимост, инвеститорският контрол подготвя и представя на възложителя проект за заменителна таблица, която да отразява компенсираните промени на видове и количества СМР, извършвани на обекта;
4. Да упражнява контрол върху съответствието изпълняваните СМР с проектната документация и договорите за изпълнение;
5. Да упражнява контрол върху вида на влаганите строителни продукти и материали с проектната документация и договорите за изпълнение;
6. Да упражнява контрол върху качеството на строителните материали и продукти, влагани в строежа в съответствие с техническата спецификация към договора за изпълнение на Инженеринг ;
7. Да участва в одобряването на мострите на основните материали, влагани в строежите - съвместно с техническото лице, упълномощено от СС и представител на Общината.
8. Да извършва проверка за съответствието на представените от изпълнителя и приетите от възложителя като неразделна част от договора за изпълнение на СМР линейни календарни планове с действителните темпове на изпълнението ;
9. Да подписва Протоколите за приемане на изпълнените количества и видове строително-монтажни работи до пълна реализация на провежданите мерки по обновяване на сградата;
10. Да подписва всички актове и протоколи по време на строителството, които се съставят по реда на действащото законодателство;
11. Да подпише протокол за установяване годността за ползване на обекта;
12. Да участва в приемателна комисия за издаване на разрешение за ползване на обекта.

Чл. 10.(1) ИЗПЪЛНИТЕЛЯТ обезпечава постоянно присъствие на обекта на експертите от екипа за изпълнение на услугата в зависимост от изпълняваните СМР.

Чл.11. Въпроси от техническо естество, които не водят до изменение на проекта и са в обхвата на отговорността на инвеститорския контрол се решават от лицето, упражняващо инвеститорски контрол, след писмено съгласие от ВЪЗЛОЖИТЕЛЯ.

Чл.12. След приключване на строителството ИЗПЪЛНИТЕЛЯТ изготвя Приемо-предавателен протокол за всички видове и количества СМР на обекта, в т.ч. и заменителни таблици в случай на необходимост от такива.

Чл.13. ИЗПЪЛНИТЕЛЯТ представя пред ВЪЗЛОЖИТЕЛЯ информация за всички мостри на материали, които е одобрил съвместно със строителния надзор и техническото лице , представляващо сдружението на собствениците за влагане в строежа.

Чл.14. ИЗПЪЛНИТЕЛЯТ не може да разпространява по какъвто и да е начин пред трети лица собствена или служебна информация, станала му известна при и/или по повод изпълнението на договора без изричното писмено съгласие на ВЪЗЛОЖИТЕЛЯ.

Чл.15.(1). ИЗПЪЛНИТЕЛЯТ трябва да поддържа точно и систематизирано деловодство, както пълна и точна счетоводна и друга отчетна документация за извършените услуги, позволяваща да се установи дали разходите са действително направени във връзка с договора.

(2) Всички санкции, наложени от общински и държавни органи във връзка със строителството и в обхвата на отговорностите на инвеститорския контрол са за сметка на ИЗПЪЛНИТЕЛЯ.

(3) За вреди, причинени на лица, публично или частно имущество, при или по повод строителството, в обхват на инвеститорския контрол, отговорност носи ИЗПЪЛНИТЕЛЯТ. ИЗПЪЛНИТЕЛЯТ носи регресна отговорност спрямо ВЪЗЛОЖИТЕЛЯ, ако последният заплати обезщетение за такива вреди.

Чл.16. ИЗПЪЛНИТЕЛЯТ не може да подменя ПСД и да възлага допълнителни видове СМР на обекта, както и технологията на изпълнението му, без изричното писмено съгласие на ВЪЗЛОЖИТЕЛЯ.

Чл. 17. ВЪЗЛОЖИТЕЛЯТ, в 3-дневен срок от установяване на неправомерно платените и/или надплатените суми, изпраща покана на ИЗПЪЛНИТЕЛЯ да плати доброволно задължението си в 10-дневен срок от получаване на поканата.

Чл. 18. В поканата за доброволно възстановяване до ИЗПЪЛНИТЕЛЯ, ВЪЗЛОЖИТЕЛЯТ посочва размера на дължимите суми, срока за възстановяването им, данни за банковата сметка, по която да бъдат възстановени, както и реда, по който ВЪЗЛОЖИТЕЛЯТ да бъде уведомен от ИЗПЪЛНИТЕЛЯ за доброволно възстановените суми. В поканата се посочват и възможните санкции и процедури в случай че изискването за възстановяване на дължимите суми не бъде изпълнено в указания срок.

Чл. 19. В случай, че ИЗПЪЛНИТЕЛЯТ не възстанови изисканите суми в упоменатите срокове, ИЗПЪЛНИТЕЛЯТ и ВЪЗЛОЖИТЕЛЯТ се съгласяват настоящият договор да послужи като несъдебно изпълнително основание за събиране на дължимите по договора суми на ВЪЗЛОЖИТЕЛЯ.

Чл. 20. Сумите, подлежащи на възстановяване от ИЗПЪЛНИТЕЛЯ, могат да бъдат прихванати от всякакви суми, дължими от ВЪЗЛОЖИТЕЛЯ на ИЗПЪЛНИТЕЛЯ.

**VII. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл. 21. (1) ВЪЗЛОЖИТЕЛЯТ има право:

1. Да упражнява лично или чрез упълномощени от него лица цялостен контрол върху дейността на ИЗПЪЛНИТЕЛЯ по този договор, без това да нарушава оперативната самостоятелност на ИЗПЪЛНИТЕЛЯ.

2. Да извършва проверки на документите на ИЗПЪЛНИТЕЛЯ, свързани с изпълнението на настоящия договор.

3. При констатирано неизпълнение и/или нарушение на задълженията по договора, недостатъчна компетентност, ВЪЗЛОЖИТЕЛЯ има право да поиска замяна на член от екипа на ИЗПЪЛНИТЕЛЯ с друг.

4. Да откаже да приеме обекта или части от него, ако открие съществени недостатъци.

5. Да откаже да заплати изцяло или отчасти цената по настоящия договор, ако ИЗПЪЛНИТЕЛЯТ не е изпълнил пълно и точно предмета на договора.Това право не се реализира, когато ИЗПЪЛНИТЕЛЯТ отстрани за своя сметка недостатъците на своята работа в даден му от ВЪЗЛОЖИТЕЛЯ подходящ срок.

6. По всяко време да изисква от ИЗПЪЛНИТЕЛЯ информация относно извършените СМР, касаещи осъществявания инвеститорски контрол.

(2) ВЪЗЛОЖИТЕЛЯТ се задължава:

1. Да заплати на ИЗПЪЛНИТЕЛЯ в срок дължимото възнаграждение съгласно чл. 3, по реда на чл. 5 от настоящия договор;

2. ВЪЗЛОЖИТЕЛЯТ е длъжен да съгласува с ИЗПЪЛНИТЕЛЯ всички отклонения от одобрените проекти в процеса на изпълнението на обекта;

3. Да уведоми писмено ИЗПЪЛНИТЕЛЯ в предвидените в този договор случаи.

4. Да осигури на ИЗПЪЛНИТЕЛЯ съдействието, информацията и документите, необходими му за качественото извършване на услугата по чл. 1;

5. Да осигури на ИЗПЪЛНИТЕЛЯ постоянен достъп до обекта;

6.Да уведомява писмено ИЗПЪЛНИТЕЛЯ при възникване на непредвидени обстоятелства, които могат да доведат до спиране на изпълнението на възложената работа, в срок от 2 работни дни от датата на узнаване;

7. ВЪЗЛОЖИТЕЛЯТ упълномощава ИЗПЪЛНИТЕЛЯ да го представлява пред всички държавни, общински и др. инстанции във връзка с изграждането на обекта и получаване на Разрешение за ползване.

8.ВЪЗЛОЖИТЕЛЯТ уведомява ИЗПЪЛНИТЕЛЯ за лице, упълномощено да изпълнява функцията на строителен надзор и за лице, упълномощено от Сдружението на собствениците да извършва текущ инвеститорски контрол от името на сдружението на собствениците (съгласно методически указания на МРРБ за изпълнение на Националната Програма за енергийна ефективност на многофамилните жилищни сгради ).

**IX. ПРЕКРАТЯВАНЕ НА ДОГОВОРА**

Чл.22.(1)Действието на този договор се прекратява:

1. по взаимно съгласие на страните, изразено писмено;

2. при обявяване в несъстоятелност или прекратяване на дружеството на ИЗПЪЛНИТЕЛЯ;

3. едностранно при условията на чл. 27 от настоящия договор;

(2) Извършените разходи до прекратяване на договора подлежат на заплащане след оценяването им от представители на ИЗПЪЛНИТЕЛЯ и ВЪЗЛОЖИТЕЛЯ.

**X. ПРИЕМАНЕ НА РАБОТАТА И ОТГОВОРНОСТ НА СТРАНИТЕ**

Чл. 23. Извършената работа и резултатите се считат окончателно предадени на ВЪЗЛОЖИТЕЛЯ с подписването на протоколи за приемане на всяка обособена част от работата от ВЪЗЛОЖИТЕЛЯ.

Чл. 24. Всяка от страните носи имуществена отговорност за нанесените щети или пропуснатите ползи, резултат на виновно, лошо, забавено или неизпълнено задължение по този договор.

Чл. 25. ИЗПЪЛНИТЕЛЯТ не носи отговорност за причинените щети или забавени срокове по причини, независещи от него.

Чл. 26. ИЗПЪЛНИТЕЛЯТ носи отговорност за действията на трети лица – допуснати от него до обекта (без контролните органи), като за свои действия.

**ХI. САНКЦИИ**

Чл. 27. В случай на забава на изпълнението на услугата по настоящия договор ИЗПЪЛНИТЕЛЯТ се задължава да заплати на ВЪЗЛОЖИТЕЛЯ неустойка в размер на 0,2 % от цената на Договора за всеки ден от забавата, но не повече от 20 % от стойността на договора. При пълно и/или частично неизпълнение на поето с настоящия договор задължение, както и в случай на некачественото им изпълнение, ИЗПЪЛНИТЕЛЯТ заплаща на ВЪЗЛОЖИТЕЛЯ неустойка, в размер до 20% от стойността на договора.Прилагането на горните санкции не отменя правото на страните да предявят искове за действително претърпени вреди в по-голям размер и пропуснати ползи, съгласно действащото законодателство в Република България.

**ХII. НЕПРЕДВИДИМИ ОБСТОЯТЕЛСТВА**

Чл. 28. Страните по настоящия договор не носят отговорност за неизпълнение на задълженията си при настъпването на форсмажорно събитие (непреодолима сила). Срокът за изпълнение на задължението се продължава съобразно периода, през който изпълнението е било спряно от непредвидимото обстоятелство. Клаузата не засяга права или задължения на страните, които са възникнали и са били дължими преди настъпването на непредвидимото обстоятелство, включително и възникнали задължения за плащане, чийто падеж настъпва след възникването на непредвидимото обстоятелство.

Чл. 29. Страната, която е засегната от непредвидимо обстоятелство, следва в срок до 2 (два) дни след установяване на събитието, да уведоми другата страна за неговото настъпването.

Чл. 30. Страните не носят отговорност една спрямо друга по отношение на вреди, претърпени като последица от непредвидимото обстоятелство.

Чл. 31. През времето, когато изпълнението на задълженията на някоя от Страните е възпрепятствано от непредвидимо обстоятелство, за което е дадено известие в съответствие с клаузите на настоящия договор и до отпадане действието на непредвидимото обстоятелство, Страните предприемат всички необходими действия, за да избегнат или смекчат въздействието на непредвидимото обстоятелство и доколкото е възможно, да продължат да изпълняват задълженията си по договора, които не са възпрепятствани от непредвидимото обстоятелство.

Чл. 32. Страните възобновяват изпълнението на задълженията си по настоящия договор веднага щом е възможно, след отпадане на непредвидимото обстоятелство. Ако непреодолимата сила трае толкова, че ВЪЗЛОЖИТЕЛЯТ вече няма интерес от изпълнението, той има право да прекрати договора. Това право има и ИЗПЪЛНИТЕЛЯ.

Чл.33.Под непредвидимо обстоятелство, включително и извънредно обстоятелство се разбира обстоятелство от обективен характер, което е възникнало след сключване на договора, не е могло да бъде предвидено и не зависи от волята на страните, което прави изпълнението му невъзможно, като: пожар, производствени аварии, военни действия, природни бедствия - бури, проливни дъждове, земетресения, градушки, наводнения, заледявания и др. природни стихии, а така също и правителствени забрани, стачки, бунтове, безредици и др. Не е налице непредвидимо обстоятелство, ако съответното събитие се е случило вследствие на неположена дължима грижа от страна по настоящия договор или при полагане на дължимата грижа това събитие може да бъде преодоляно.

**ХІI.ПОДИЗПЪЛНЕНИЕ**

**Чл.34.** Изпълнителите сключват договор за подизпълнение с подизпълнителите, посочени в офертата.

**Чл.35.** Сключването на договор за подизпълнение не освобождава изпълнителя от отговорността му за изпълнение на договора за обществена поръчка.

**Чл.36.** Изпълнителите нямат право да:

1. сключват договор за подизпълнение с лице, за което е налице обстоятелство по чл. 47, ал. 1 т.1 или ал.5 от ЗОП;

2. възлагат изпълнението на една или повече от дейностите, включени в предмета на обществената поръчка, на лица, които не са подизпълнители;

3. заменят посочен в офертата подизпълнител, освен когато:

а) за предложения подизпълнител е налице или възникне обстоятелство по чл. 47, ал. 1, т. 1 или 5 от ЗОП;

б) предложеният подизпълнител престане да отговаря на нормативно изискване за изпълнение на една или повече от дейностите, включени в предмета на договора за подизпълнение;

в) договорът за подизпълнение е прекратен по вина на подизпълнителя;

**Чл.37.** В срок до три дни от сключването на договор за подизпълнение или на допълнително споразумение към него, или на договор, с който се заменя посочен в офертата подизпълнител, изпълнителят изпраща оригинален екземпляр от договора или допълнителното споразумение на възложителя заедно с доказателства, че не е нарушена забраната по чл.36, т.3

**Чл.38.** Подизпълнителите нямат право да превъзлагат една или повече от дейностите, които са включени в предмета на договора за подизпълнение.

**Чл.39.** Изпълнителят е длъжен да прекрати договор за подизпълнение, ако по време на изпълнението му възникне обстоятелство по чл. 47, ал. 1, т.1 или 5 от ЗОП, както и при нарушаване на забраната по чл.36 в 14-дневен срок от узнаването. В тези случаи изпълнителят сключва нов договор за подизпълнение при спазване на условията и изискванията на чл.36 – чл.41

**Чл.40.** Възложителят приема изпълнението на дейност по договора за обществена поръчка, за която изпълнителят е сключил договор за подизпълнение, в присъствието на изпълнителя и на подизпълнителя.

**Чл.41.**При приемането на работата изпълнителят може да представи на възложителя доказателства, че договорът за подизпълнение е прекратен, или работата или част от нея не е извършена от подизпълнителя.

**ХIІI. ДОПЪЛНИТЕЛНИ РАЗПОРЕДБИ**

**Чл. 42.** За неуредени с настоящия договор въпроси се прилагат разпоредбите на действащото законодателство на Република България.

**Чл. 43.** Неразделна част от настоящия договор са финансовото предложение и техническото предложение на Изпълнителя.

**Чл. 44.** Всяка от страните по настоящия договор се задължава да не разпространява информация за другата страна, станала й известна при или по повод изпълнението на договора. Информацията по предходното изречение включва и обстоятелства, свързани с търговската дейност, техническите процеси, проекти или финанси на страните или във връзка с ноу-хау, изобретения, полезни модели или други права от подобен характер, свързани с изпълнението на обществената поръчка.

**Чл. 45.** Всички съобщения между страните във връзка с настоящия договор следва да бъдат в писмена форма. При промяна на посочените данни, всяка от страните е длъжна да уведоми другата в срок от 2 /два/ дни от настъпване на промяната.

Адресите за кореспонденция между страните по настоящия договор са, както следва:

**ЗА ВЪЗЛОЖИТЕЛЯ:**

.......................................

**ЗА ИЗПЪЛНИТЕЛЯ:**

…………………..

**Чл. 46.** Всяка от страните по настоящия договор е длъжна незабавно да уведоми другата при промяна на адреса си. В противен случай всяко изпратено съобщение се смята за получено, считано от датата на изпращането му, ако е изпратено на последния известен адрес.

Настоящият договор се състави и подписа в 4 /четири/ еднообразни екземпляра – 3/три/ за ВЪЗЛОЖИТЕЛЯ и 1 /един/ за ИЗПЪЛНИТЕЛЯ.

ВЪЗЛОЖИТЕЛ: ИЗПЪЛНИТЕЛ:

**ИВАНКА ПЕТРОВА ............................................**

*Кмет на Община Смядово ............................................*

**Славка Нонева**

*Счетоводител*